Едносемеделни
Едносемеделни (Liliopsida или Monocotyledoneae) е клас покритосеменни растения. Той включва над 59 хиляди вида, които са преобладаваща растителна форма в големи части от сушата, а някои от тях имат голямо стопанско значение. Името на класа идва от структурата на семената, които обикновено имат един семеделен лист, за разлика от двусемеделните, при които има два. Главният корен не е развит, за това кореновата система е брадата. Листата са прости с успоредно или дъговидно жилкуване и винаги обхващат стъблото. Проводящите снопчета са разпръснати сред основната тъкан. Цветовете са с прост околоцветник от 3 части (или число, кратно на 3). Към едносемеделните спадат житните растения (ечемик, пшеница, овес, царевица), кремовите (лале), кокичето, нарцисът и други.

Класификация 
В системата APG II клас Liliopsida се подразделя по следния начин:
 клас едносемеделни
 семейство Petrosaviaceae
 разред Acorales
 разред Alismatales
 разред Asparagales
 разред Dioscoreales
 разред Liliales
 разред Pandanales
 клад комелиниди
 семейство Dasypogonaceae
 разред Arecales
 разред Commelinales
 разред Poales
 разред Zingiberales

Външни препратки